**ПЫТАННІ ДА ЭКЗАМЕНУ**

Па курсе «Беларуская мова» для студэнтаў 4 курса псіхолага-педагагічнага факультэта спецыяльнасці «Пачатковая адукацыя»

(завочная форма атрымання адукацыі) "

1. Сінтаксіс як раздзел граматыкі. Асноўныя структурныя адзінкі сінтаксісу. Віды і сродкі сінтаксічнай сувязі.

2. Словазлучэнне: характэрныя асаблівасці, суадносіны са словам і сказам, тыпалогія.

3. Віды падпарадкавальнай сувязі ў словазлучэнні. Асаблівасці дапасавання і кіравання ў сучаснай беларускай літаратурнай мове.

4. Сказ як асноўная сінтаксічная адзінка: катэгарыяльныя адзнакі, функцыі ў мове. Аспекты вывучэння сказа.

5. Тыпы сказаў паводле мэты выказвання. Тыпы сказаў паводле адносін выказвання да рэчаіснасці, інтанацыйнага афармлення.

6. Дзейнік як галоўны член сказа. Тыпы дзейнікаў і спосабы іх выражэння.

7. Выказнік як галоўны член сказа. Тыпы выказнікаў і спосабы іх выражэння.

8. Каардынацыя выказніка і дзейніка ў ліку і родзе.

9. Працяжнік паміж дзейнікам і выказнікам. Размежаванне дзейніка і выказніка пры выражэнні іх пэўнымі граматычнымі формамі.

10. Дапаўненне, яго віды. Спосабы выражэння дапаўненняў.

11. Азначэнне і яго віды. Выражэнне дапасаваных і недапасаваных азначэнняў.

12. Прыдатак як разнавіднасць азначэння. Размежаванне прыдатка і паяснёнага слова. Злучок і двукоссе пры прыдатку.

13. Акалічнасці, іх віды і спосабы выражэння.

14. Аднародныя члены сказа: прыметы аднароднасці, выражэнне, спосабы сувязі і сэнсава-сінтаксічныя адносіны, закрытыя і адкрытыя аднародныя рады.

15. Аднародныя і неаднародныя азначэнні.

16. Абагульняльныя словы пры аднародных членах сказа: семантыка, сінтаксічная функцыя, марфалагічнае выражэнне; знакі прыпынку.

17. Адасобленыя члены сказа: паняцце, умовы адасаблення. Адасабленне дапасаваных і недапасаваных азначэнняў.

18. Умовы адасаблення прыдаткаў і правілы ўжывання знакаў прыпынку пры іх.

19. Адасабленне акалічнасцей.

20. Адасабленне дапаўненняў і далучальных канструкцый.

21. Параўнальныя звароты. Знакі прыпынку пры параўнальным звароце і падобных да яго канструкцыях.

22. Зваротак: сувязь са сказам, інтанацыйнае афармленне, граматычнае выражэнне, функцыі ў маўленні. Знакі прыпынку пры зваротку.

23. Пабочныя канструкцыі. Падзел іх паводле структуры, марфалагічнага выражэння і суадноснасці з тыпамі сказаў, значэння.

24. Устаўныя канструкцыі, іх адрозненне ад пабочных. Знакі прыпынку пры ўстаўных канструкцыях.

25. Аднасастаўныя выказнікавыя асабовыя сказы: пэўна-, няпэўна-, абагульнена-асабовыя сказы, формы выражэння ў іх выказніка.

26. Аднасастаўныя выказнікавыя неасабовыя сказы: безасабовыя і інфінітыўныя сказы, формы выражэння ў іх выказніка, семантычныя разнавіднасці.

27. Намінатыўныя сказы: характэрныя прыметы, выражэнне дзейніка, разнавіднасці паводле значэння, адрозненне ад іншых простых сказаў.

28. Канструкцыі, што прымыкаюць да намінатыўных сказаў, і іх характарыстыка.

29. Няпоўныя сказы і іх тыпы. Адрозненне няпоўных сказаў ад падобных да іх іншых сказаў.

30. Сінтаксічна непадзельныя сказы: структурныя і граматычныя асаблівасці, разнавіднасці паводле марфалагічнага выражэння і паводле значэння.

31. Парадак слоў у сказе. Сэнсавае, граматычнае і стылістычнае значэнне парадку слоў.

32. Складаназлучаны сказ: сродкі сувязі частак, сэнсавыя адносіны (і іх прыватныя значэнні) паміж часткамі, адкрытая і закрытая структура; знакі прыпынку.

33. Складаназалежны сказ: агульнае паняцце, сродкі сувязі даданай часткі з галоўнай. Знакі прыпынку ў складаназалежным сказе.

34. Складаназалежныя сказы з даданымі дзейнікавымі і даданымі дапаўняльнымі часткамі.

35. Складаназалежныя сказы з даданымі выказнікавымі і даданымі азначальнымі часткамі.

36. Складаназалежныя сказы з даданымі акалічнаснымі часткамі.

37. Складаназалежныя сказы з даданымі параўнальнымі і даданымі далучальнымі часткамі.

38. Складаназалежныя сказы з некалькімі даданымі часткамі. Знакі прыпынку ў іх.

39. Складаныя сказы пераходнага тыпу.

40. Бяззлучнікавыя складаныя сказы, іх тыпы. Знакі прыпынку ў бяззлучнікавых складаных сказах.

41. Складаныя сказы з рознымі відамі сувязі. Знакі прыпынку ў іх.

42. Простая мова, яе прызначэнне і адметныя рысы. Формы простай мовы.

43. Знакі прыпынку ў сказах з простай мовай.

44. Ускосная мова, яе прызначэнне і адметныя рысы. Правілы замены простай мовы ўскоснаю.

45. Няўласна-простая мова і яе асаблівасці. Цытаты і іх афармленне на пісьме.

46. Пунктуацыя. Прынцыпы сучаснай беларускай пунктуацыі. Класіфікацыя знакаў прыпынку паводле функцыі.